Hustota zaľudnenia

náhľad|Hustota zaľudnenia podľa jednotiek administratívneho členenia štátov (provincií, krajov a pod.) v roku 1987
Hustota zaľudnenia alebo hustota obyvateľstva je demografická charakteristika intenzity zaľudnenia daná pomerom počtu obyvateľov a rozlohy územia, ktoré obyvateľstvo obýva.hustota zalidnění. In Havrlant, M. – Buzek, L. – Wahla, A. – Vencálek, J. Geografický terminologický slovník. 1. vyd. Ostrava : Pedagogická fakulta v Ostravě, 1982, s. 70-71. Dá sa vyjadriť vzorcom:

kde H udáva hustotu zaľudnenia, P je počet obyvateľov a A je rozloha územia, ktoré obyvateľstvo obýva. Hustota zaľudnenia sa spravidla udáva v počte obyvateľov na jeden štvorcový kilometer (obyv./km2), príp. na jeden hektár (ha), resp. v krajinách, ktoré používajú imperiálne jednotky sa udáva v počte obyvateľov na jednu štvorcovú míľu (angl. square mile, skratka sq mi, príp. mi2; 1 mi2 = 2,589988110336 km2), príp. na jeden aker (ac; 1 ac = 0,404685 ha).

Takto vypočítaná hustota zaľudnenia sa nazýva aj všeobecná hustota zaľudnenia. Oproti nej sa špecifická hustota zaľudnenia vzťahuje len na:
 užšie vymedzenú plochu (napr. na poľnohospodársku pôdu, ornú pôdu, zastavanú plochu),
 užšie vymedzené obyvateľstvo (napr. mestské obyvateľstvo, obyvateľstvo ekonomicky činné v pôdohospodárstve, priemysle a pod.),
 užšie vymedzenú plochu aj obyvateľstvo (napr. obyvateľstvo ekonomicky činné v pôdohospodárstve na rozlohu ornej pôdy).

 Referencie 

 Pozri aj 
 Zoznam štátov podľa hustoty obyvateľstva

Kategória:Geografia obyvateľstva
Kategória:Demografia